Մեկլենբուրգ-Առաջավոր Պոմերանիա

**Մեկլենբուրգ-Առաջավոր Պոմերանիա** կամ **Մեկլենբուրգ-Արևմտյան Պոմերանիա** ( .   ; ), Գերմանիայի 16 դաշնային երկրամասերից մեկը ( *Länder* ):Ընկած է երկրի հյուսիս-արևելքում։ Զբաղեցնում է 23 174,86 քառակուսի կիլոմետր տարածք: 2004 թվականի դեկտեմբերի 31-ի տվյալներով բնակչության թվաքանակը եղել է 1 719 653, բնակչության միջին խտությունը՝  74,21 մարդ/կմ2  (այս ցուցանիշով վերջին տեղն է գրավում Գերմանիայի երկրամասերի շարքում): Վարչական կենտրոնը Շվերին քաղաքն է, խոշորագույն բնակավայրը՝ Ռոստոկը: Խոշոր քաղաքներից են նաև Նոյբրանդենբուրգը, Շտրալզունդը, Գրայֆսվալդը, Վիսմարը, Գյուստրովը: Երկրամասում գործածվող առօրյա լեզուն ստորին գերմաներեն բարբառն է։

Երկրամասի հյուսիսում Բալթիկ ծովն է, արևելքում այն  սահմանակից է  Լեհաստանին (Արևմտապոմերանյան վոյեվոդություն), հարավում ու հարավ-արևելքում՝ գերմանական Բրանդենբուրգ, հարավ-արևմուտքում՝ Ստորին Սաքսոնիա, արևմուտքում՝ Շլեզվիգ-Հոլշտայն երկրամասերին։

Անցյալում Մեկլենբուրգը Գերմանական կայսրության ինքնավար մասն էր։ Կոչվում է «հազար լճերի երկիր». ունի բազմաթիվ լճեր, որոնցից ամենամեծը՝ Մյուրիցը,  զբաղեցնում է 117 կմ² տարածք:

Երկրամասը կազմավորող Մեկլենբուրգը և Արևմտյան Պոմերանիան ունեն խիստ տարբերվող պատմություն։ Մինչ Արևմտյան Պոմերանիան երկար ժամանակ ենթարկվել է Շվեդական կայսրությանը, իսկ ավելի ուշ դարձել  Պրուսիայի Պոմերանիա նահանգի բաղկացուցիչ մաս, Մեկլենբուրգը գերմանական կայսրության ինքնավար մաս էր։ 1701 թվականին այն բաժանվել է երկու շրջանի՝ Մեկլենբուրգ-Շվերին և Մեկլենբուրգ-Շտրելից։ Այդ երկու շրջանների վերամիավորումը տեղի է ուեցել 1934 թվականին:

Իսկ Մեկլենբուրգ-Արևմտյան Պոմերանիա երկրամասը կազմավորվել է1945 թվականի հուլիսի 31-ին: Այն մտել է Գերմանիայի Դեմոկրատական Հանրապետության կազմի մեջ: 1952 թվականին լուծարվել է, բաժանվել երեք շրջանների: 1990 թվականին կրկին ներառվել է Գերմանիայի Դաշնային Հանրապետության կազմի մեջ՝ որպես  Մեկլենբուրգ-Առաջավոր Պոմերանիա երկրամաս։

## Վարչական բաժանում
Մեկլենբուրգ-Արևմտյան Պոմերանիան բաժանված է վեց շրջանի ( *Kreise*, եզակի՝ *Kreis*, կամ գյուղական շրջանների՝ *Landkreise*, եզակի՝ *Landkreis* ) և երկու անկախ քաղաքների ( *Kreisfreie Städte* ; կամ քաղաքային շրջանների՝ *Stadtkreise*, եզակի՝ *Stadtkreis* ):

Բացի այս շրջաններից, կան երկու անկախ քաղաքներ, որոնք չեն պատկանում որևէ շրջանի.

* HRO - Ռոստոկ ( *Ռոստոկ* )
* SN - Շվերին

## Զբոսաշրջություն
Մեկլենբուրգ-Առաջավոր Պոմերանիան բազմահազար զբոսաշրջիկների է գրավում իր ծովափնյա կամ լճեզերյա առողջարաններով, ազգային պարկերով ու արգելոցներով, մոտավորապես 2000 ամրոցներով, պալատներով, եկեղեցիներով ու դաստակերտներով, որոնցից շատերը վերածվել են զանգվածային միջոցառումների՝ համերգների, փառատոների անցկացման վայրերի:

## Պատկերասրահ

Պատկեր:Steilküste_bei_Ahrenshoop.jpg|link=Ficheiro:Steilküste_bei_Ahrenshoop.jpg| Արենսհոպ
Պատկեր:Rostock_asv2018-05_img29_University.jpg|link=Ficheiro:Rostock_asv2018-05_img29_University.jpg|alt=Universidade de Rostock| Ռոստոկի համալսարանը
Պատկեր:Schlossbruecke_Schwerin_01_09.jpg|link=Ficheiro:Schlossbruecke_Schwerin_01_09.jpg|alt=Castelo de Schwerin| Շվերինի ամրոցը
Պատկեր:Königsstuhl_und_Viktoria-Sicht.jpg|link=Ficheiro:Königsstuhl_und_Viktoria-Sicht.jpg|alt=Ilha de Rúgia, Nationalpark Jasmund|Գերմանիայի ամենամեծ կղզին՝ Ռյուգենը, որը մտնում է Յասմունդ ազգային պարկի մեջ

File:Röbel Müritz Hafen 2.JPG|Տեսարան մեկլենբուրգյան լճաշխարհից
File:The Pier, Sellin.jpg|Sellin-ը՝ Ռյուգեն կղզում
File:Moonrise over Nationalpark Müritz.jpg|Լուսնալույս գիշեր Մյուրից ազգային պարկում
File:48 Peenemuende A4 300915.jpg|V2 հրթիռի կրկնօրինակը, հրթիռ, որը տիեզերք արձակված առաջին օբյեկտն է եղել
Image:Stralsund, Altstadt (2011-05-21) 4.JPG|Շտրալզունդ. տեսքը թռչնաթռիչքի բարձրությունից
Image:Rostock-Warnemünde, Seepromenade, 489-595.jpg|Ծովափնյա զբոսուղին Ռոստոկում
Image:Rostock.jpg|Շոփինգի փողոցը Ռոստոկում
Image:Schwerin 20090410.jpg|Տեսարան երկրամասի մայրաքաղաք Շվերինից
Image:Wismar hafen.jpg|Վիսմարի նավահանգիստը 
Image:Grabow Rathaus.jpg|Գրաբովի քաղաքապետարանը
Image:Marienkirche Neubrandenburg1.jpg|Նոյբրանդենբուրգի Սուրբ Մարիամ եկեղեցին, որտեղ համերգներ են կազմակերպվում
Image:Benz Holländer Windmühle Berg Dorf Schmollensee.jpg|Հողմաղաց Ուզեդոմում
Image:Schloss Ralswiek 2 crop.jpg|Ռալսվիկ ամրոցը Ռյուգենում
Image:Jagdschloss Granitz 4.jpg|Գրանից ամրոցը Ռյուգենում
Image:Ahlbeck hotel ahlbecker hof.jpg|Ahlbecker Hof հյուրանոցը Ուզեդոմ կղզում
Image:Hiddensee asv2022-08 img39 Leuchtturm Dornbusch.jpg|Դոռնբուշ փարոսը


## Քաղաքականություն
### Տարածաշրջանային ընտրություններ

* Կանաչներ՝ 4.2/Նոր ֆորում՝ 2.9/Aliança 90: 2.2

## Անվանի անձինք

Մեկլենբուրգ-Առաջավոր Պոմերանիայում ծնված կամ ապրած նշանավոր մարդկանցից են՝

***Արվեստներ**. Էռնստ Բառլախ, Ֆրիդրիխ ֆոն Ֆլոտով, Կասպար Դավիդ Ֆրիդրիխ, Մարիաննա Հոպպե, Թիլլ Լինդեման, Ֆիլիպ Օտտո Ռունգե
***Բիզնես**. Էռնստ Հայնկել, Կարլ Հայնրիխ ֆոն Սիմենս 
***Գրականություն**. Էռնստ Մորից Առնդտ, Հանս Ֆալլադա, Վալտեր Կեմպովսկի, Ֆրից Ռոյթեր
***Քաղաքականություն**. Էռնստ Մորից Առնդտ, Դիտմար Բարչ, Յոախիմ Գաուկ, Էգոն Կրենց, Գեբհարդ Լեբերեխտ ֆոն Բլյուխեր, Անգելա Մերկել, Հելմուտ ֆոն Մոլտկե Ավագ
***Գիտություն**. Թեոդոր Բիլռոթ, Ֆրիդրիխ Քրիզանդեր, Վալտեր Ֆլեմինգ, Գոտլոբ Ֆրեգե, Օտտո Լիլիենթալ, Գյուստավ Մի, Ֆերդինանդ ֆոն Մյուլլեր, Պաուլ Պոգգե, Կարլ Վիլհելմ Շեելե, Հայնրիխ Շլիման, Յոհաննես Շտարկ
***Սպորտ**. Տիմ Բորովսկի, Անդրեաս Դիտմեր, Թոմաս Դոլ, Կարստեն Յանկեր, Մարիտա Կոխ, Տոնի Կրոս, Սեբաստիան Սիլվեստեր, Յան Ուլրիխ, Ենս Ֆոյգտ

## Ծանոթագրություններ

## Գրականություն
* *Bernd Wurlitzer*- Mecklenburg-Vorpommern. 5 aktualisierte Auflage.DuMont Reiseverlag,Köln.2004. ISBN 3-7701-3849-X
* Baedecker. Deutschland. Verlag Karl Baedeker.2002. ISBN 3-8297-1004-6
* Weltgeschichte-Daten Fakten Bilder- Georg Westermann Verlag;Braunschweig 1987- ISBN 3-07-509036-0
* Deutschland. Ein Hausbuch. Mit einem Essay von Theodor Heuss-Bertelsmann Verlag. Gütersloch. 1960

## Արտաքին հղումներ
* Off to MV - Զբոսաշրջություն (en)
* Mecklenburg-Vorpommern - Պաշտոնական կայք (en)

Կատեգորիա:1945 հիմնադրումներ Գերմանիայում
Կատեգորիա:1945 հիմնադրված պետություններ և տարածքներ
Կատեգորիա:1990 հիմնադրված պետություններ և տարածքներ
Կատեգորիա:Բաժանված տարածաշրջաններ
Կատեգորիա:Գերմանիա
Կատեգորիա:Գերմանիայի հողեր
Կատեգորիա:Գերմանիայի վարչական բաժանում